जब उन्हें मशहूर संगीतकार दिवंगत आर डी बर्मन की 75वीं सालगिरह पर श्रद्धांजलि देने के लिए स्टेज पर बुलाया गया तो मीका ने माइक हाथ में थामते ही गाली गलौज शुरू कर दी.उन्होंने दर्शकों की तरफ़ देखते हुए एक बेहद गंदी गाली दी और कहा कि अगर मेरे साथ नहीं गाओगे तो घर दफ़ा हो जाओ. मीका ने ऐसा एक बार नहीं कई बार कहा और उनकी इस हरकत से वहां मौजूद दर्शकों का गुस्सा साफ़ देखा जा सकता है.उन्होंने अपने हाथ में बंधी बेशक़ीमती घड़ी की तरफ इशारा करते हुए कि "मैं चाहूंगा कि ये एक करोड़ रुपए की घड़ी यहां बैठा हर गीतकार और गायक अपने जीवन में ख़रीद पाए."मशहूर टीवी कॉमेडियन कपिल शर्मा की प्राथमिकता अब टीवी के बजाय फ़िल्में हो गई हैं और सूत्रों के मुताबिक़ वो अपना बेहद मशहूर शो 'कॉमेडी नाइट्स विद कपिल' तक छोड़ सकते हैं.दरअसल कपिल शर्मा ने यशराज बैनर के साथ तीन फ़िल्मों का अनुबंध किया है और इसी की वजह से भविष्य में उनकी व्यस्तता काफी बढ़ सकती है.इसलिए सप्ताह में दो बार आने वाला उनका शो 'कॉमेडी नाइट्स विद कपिल' अब एक ही दिन आया करेगा. और बाद में कपिल इस शो से अलग भी हो सकते हैं.इसी तरह से एक दूसरे चैनल पर आ रहा शो 'मैड इन इंडिया' भी मुश्किल में पड़ता दिख रहा है. शो के होस्ट मनीष पॉल अब अपने फ़िल्म करियर पर ध्यान देना चाहते हैं इसलिए वह इस शो में सुनील ग्रोवर का साथ छोड़ सकते हैं.ख़बरों के मुताबिक़ साल 1995 की बेहद कामयाब फ़िल्म 'दिलवाले दुल्हनिया ले जाएंगे' का रीमेक बनाए जाने की तैयारियां हो रही हैं. इसका निर्देशन भी ओरिजिनल फ़िल्म के निर्देशक आदित्य चोपड़ा ही करेंगे.फ़िल्म में शाहरुख़ ख़ान और काजोल छोटी सी भूमिकाओं में नज़र आएंगे जबकि मुख्य भूमिकाएं नए कलाकारों को दी जाएंगी.ओरिजिनल फ़िल्म में अनुपम खेर ने जो रोल निभाया था वो रीमेक में बोमन ईरानी और अमरीश पुरी वाला रोल परेश रावल निभाएंगे.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)